เทศบัญญัติเทศบาลเมืองหัวหินเทศบัญญัติเทศบาลเมืองหัวหินเรื่องกำหนดให้เขตเทศบาลเมืองหัวหินเป็นบริเวณห้ามก่อสร้างดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้าย พ.ศ. ๒๕๔๙ โดยที่เป็นการสมควรตราเทศบัญญัติว่าด้วยกำหนดให้เขตเทศบาลเมืองหัวหินเป็นบริเวณห้ามก่อสร้าง ดัดแปลงอาคารประเภทป้าย หรือสิ่งที่สร้างขึ้นสำหรับติดหรือตั้งป้ายอาศัยอำนาจตามความในมาตรา ๙ และมาตรา ๑๐ (๑)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติม โดยพระราชบัญญัติเทศบาล(ฉบับที่ ๕) พ.ศ. ๒๕๑๐ เทศบาลเมืองหัวหิน โดยความเห็นชอบของสภาเทศบาลเมืองหัวหินและโดยความเห็นชอบของผู้ว่าราชการจังหวัดประจวบคีรีขันธ์ จึงตราเทศบัญญัติขึ้นไว้ดังต่อไปนี้ข้อ ๑เทศบัญญัตินี้ เรียกว่า เทศบัญญัติเทศบาลเมืองหัวหินเรื่อง กำหนดให้เขตเทศบาลเมืองหัวหิน เป็นบริเวณห้ามก่อสร้างดัดแปลงอาคารประเภทป้ายหรือสิ่งที่สร้างขึ้น สำหรับติดหรือตั้งป้าย พ.ศ. ๒๕๔๙ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ภายในเขตเทศบาลเมืองหัวหิน ยกเว้นพื้นที่บริเวณที่๑ บริเวณที่ ๒ และบริเวณที่ ๓ ตามกฎกระทรวง ฉบับที่ ๓๖ (พ.ศ. ๒๕๓๕)ออกตามความในพระราชบัญญัติควบคุมอาคาร พ.ศ. ๒๕๒๒ ห้ามบุคคลใดก่อสร้างอาคารประเภทป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้าย ดังต่อไปนี้(๑) ป้ายชื่อถนน ตรอก ซอยป้ายของทางราชการที่ใช้เพื่อประโยชน์สาธารณะป้ายตามกฎหมายว่าด้วยการเลือกตั้ง(๒) ป้ายเครื่องหมายหรือสัญลักษณ์ของสถานประกอบการ(โลโก้) และป้ายบอกชื่อสถานที่ เช่น ป้ายชื่ออาคาร ป้ายชื่อสถานประกอบการป้ายชื่อหมู่บ้าน โดยมีพื้นที่รวมกันไม่เกิน ๕ ตารางเมตร มีความสูงไม่เกิน ๑๒ เมตรแต่มิใช่ป้ายหรือสิ่งที่สร้างขึ้น สำหรับติดหรือตั้งป้ายบนหลังคา หรือดาดฟ้าของอาคารการวัดความสูงของป้ายให้วัดจากระดับพื้นดินถึงส่วนที่สูงที่สุดของป้ายข้อ ๔ภายในบริเวณพื้นที่กำหนดตามข้อ ๓ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๓ข้อ ๕อาคารที่มีอยู่แล้วในบริเวณพื้นที่ที่กำหนดตามข้อ๓ ก่อนหรือในวันที่เทศบัญญัตินี้ ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๓ข้อ ๖อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๗ให้นายกเทศมนตรีเมืองหัวหินรักษาการตามเทศบัญญัตินี้ประกาศณ วันที่ ๑๔ ธันวาคม พ.ศ. ๒๕๔๙ศิรพันธ์กมลปราโมทย์นายกเทศมนตรีเมืองหัวหินหมายเหตุ:- เหตุผลในการประกาศเทศบัญญัติฉบับนี้เพื่อควบคุมการก่อสร้างป้ายโฆษณาให้เหมาะสมและสอดคล้องกับนโยบายการดำเนินการโครงการปรับปรุงทัศนียภาพบริเวณในเขตเทศบาลเมืองหัวหินและเพื่อประโยชน์ในด้านความเป็นระเบียบเรียบร้อยและภูมิทัศน์ของเมืองการรักษาคุณภาพสิ่งแวดล้อม ความปลอดภัยในชีวิต และทรัพย์สินของประชาชนรวมทั้งความสะดวกปลอดภัยในการจราจรและเพื่อกำหนดรายละเอียดเกี่ยวกับชนิดหรือประเภทของอาคารที่ห้ามก่อสร้างดัดแปลงหรือเปลี่ยนการใช้เพิ่มเติมจากที่กำหนดไว้ในกฎกระทรวงฉบับที่ ๓๖ (พ.ศ. ๒๕๓๕) ออกตามความในพระราชบัญญัติควบคุมอาคาร พ.ศ. ๒๕๒๒จึงจำเป็นต้องตราเทศบัญญัตินี้โสรศ/ผู้จัดทำ๒๗มีนาคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๓๐ ง/หน้า ๒๑/๑๖ มีนาคม ๒๕๕๐